stanford-oval/wikipedia huggingface dataset:
לואיס אלפונסו, דוכס אנז'ו
ביוגרפיה

לואיס אלפונסו נולד במדריד, לאלפונסו, דוכס אנז'ו וקדיס ולמריה דל כרמן מרטינס-בורדיו אי פרנקו, בתם של קריסטובאל מרטינס-בורדיו, מרקיז ויאברדה העשירי וכרמן פרנקו, דוכסית פרנקו הראשונה, ובילדותו העניק לו אביו את התואר דוכס טורן. בשנת 1982 התגרשו הוריו, ולואיס אלפונסו ואחיו עברו למשמורת תחת אביו. בשנת 1984 התחתנה אמו בשנית עם ז'אן מארי רוסי ומנישואין אלה נולדו שתי בנות שהן אחיותיו-החורגות.
ב-7 בפברואר 1984 חזר לואיס אלפונסו מסיור סקי בפירנאים יחד עם אביו ואחיו, ובמהלך הנסיעה התנגש אביו במשאית. אחיו הבכור פרנסיסקו דה אסיס נהרג בתאונה, ואילו לואיס אלפונסו שהה בבית החולים במשך חודש, בעוד אביו נזקק ל-6 ניתוחים. בית משפט ספרדי העניק לאמו משמורת זמנית על לואיס אלפונסו, אך כעבור שישה חודשים החזיר בית המשפט את המשמורת לאביו.
בשנת 1989 נהרג אביו בתאונת סקי באייבון, קולורדו, ולואיס אלפונסו הוכר על ידי הלגיטימיסטים כלואי העשרים, מלך צרפת ונווארה, ונטל לעצמו את התואר דוכס אנז'ו. לואיס אלפונסו סיים את לימודיו הראשונים בבית הספר הספרדי-צרפתי Molière de Pozuelo de Alarcón, ומאוחר יותר, למד בבית ספר תיכון במדריד. לאחר מכן הוא למד מנהל עסקים בCUNEF, ובהמשך עבד במשך כמה שנים בבנק BNP פריבה במדריד.
משפחתו

ב-5 בנובמבר 2004 התחתן לואיס אלפונסו בקראקס עם מריה מרגריטה וארחאס סנטאלה, בתם של ויקטור חוסה וארחאס לראוסקין וכרמן לאונור וארחאס טלריה, עמה התארס בנובמבר 2003, אולם אף אחד ממשפחת המלוכה הספרדית לא השתתף בחתונה, מכיוון שבן דודו חואן קרלוס הראשון, מלך ספרד לא אישר את תביעתו לכס הצרפתי ולתואר דוכס אנז'ו. השניים התגוררו בוונצואלה, שם הוא עבד בבנקו אוקסידנטל דה דסקנטו, ולאחר מכן עברו לארצות הברית. לאחר מכן, הם התגוררו במדריד, ונולדו להם 4 ילדים:
אאוחניה, נסיכת בורבון (נולדה ב-2007)
הנסיך לואיס, דוכס בורגונדי (נולד ב-2010)
הנסיך אלפונסו, דוכס ברי (נולד ב-2010)
הנסיך אנריקה, דוכס טורן (נולד ב-2019)
ביוני 2006 לואי אלפונסו לא השתתף בחתונתה השלישית של אמו, משום שהוא לא הסכים להיפרדותה מאביו החורג, שאותו כיבד מאוד, ובשל אי הסכמתו עם אורח החיים "הסלבריטי" שלה.
גרין לנטרן: מלחמת חיל סינסטרו

| --- | --- |

עטיפת האוגדן הראשון
 מידע קומיקס
 יוצר:  ג'ף ג'ונס ודייב גיבונס
 תקופת פרסום מקורית:  אוגוסט 2007 – פברואר 2008 (כ־185 ימים)
 סינדיקציה:  DC קומיקס
 ארץ מקור:  ארצות הברית 
 שפת המקור:  אנגלית 
 מוציא לאור:  DC קומיקס 
 מספר החוברות:  16
 
מלחמת חיל סינסטרו (באנגלית: Sinestro Corps War) הוא אירוע קרוסאובר קומיקס נרחב בסאגת מלחמת האור של כותרי גרין לנטרן, אשר פורסם באוגוסט 2007 על ידי חברת DC קומיקס למשך 16 חוברות ומספר מהדורות מוגבלות. הסדרה נכתבה על ידי ג'ף ג'ונס ודייב גיבונס ואוירה על ידי אית'ן ואן סקייבר, פטריק גליסון ואייבן רייז, והיא מתמקדת במלחמה בין-גלקטית הפורצת בין חיל הפקחים הירוקים לחיל סינסטרו - צבא בראשותו של הגרין לנטרן לשעבר סינסטרו, שחמוש בטבעות כוח צהובות והמבקש לשלוט בגלקסיה באמצעות פחד.
מספר אלמנטים בסיפור זה לקוחים מתוך סיפורם של אלן מור וקווין אוניל, "Tygers", שהופיע בחוברת השנתית Tales of the Green Lantern Corps Annual #2 משנת 1986. אלמנטים אלה הם נבואת "הלילה האפל ביותר", הגרין לנטרן סודאם יאט והנבל ראנקס בין היתר. רבות מהדמויות השתנו, נהרגו, או שהוצגו מחדש כתוצאה מאירוע זה. הביקורת לאירוע הקרוסאובר הייתה חיובית ביותר, היא קצרה שבחים רבים והיו מאלה אשר דירגו אותה כאחת מהטובות ביותר של השנה. הצלחתה הפרסומית הייתה רחבה, וחוברת הפרולוג, Green Lantern: Sinestro Corps Special, אזלה מהמדפים תוך יום אחד בלבד. נכון לאוגוסט 2007, מכירות החוברת הראשונה עמדו על 89 אלף עותקים, כאשר יתר החוברות גם אזלו במהירות ונוצר הצורך להוציאן להדפסה מחודשת. המיני סדרה זכתה למועמדות לפרס אייזנר בקטגוריית צוות המאיירים.
המיני סדרה היא השנייה בטרילוגיה שהחלה במיני סדרה גרין לנטרן: לידה מחדש ומסתיימת בהלילה האפל ביותר. בריאיון עם יוצרי הטרילוגיה, היא הושוותה לטרילוגיית מלחמת הכוכבים, כאשר "לידה מחדש" מקביל למלחמת הכוכבים - פרק 4: תקווה חדשה וחלקה השני מקביל למלחמת הכוכבים - פרק 5: האימפריה מכה שנית.
עלילה

בעקבות תבוסתו בגרין לנטרן: לידה מחדש, הנבל סינסטרו נאלץ לסגת לכוכב הלכת קווארד שביקום האנטי-חומר. שם הוא מגייס צבא, חיל סינסטרו, כאשר כל אחד מחייליו נמדד לפי יכולותיו להטיל מורא ופחד. כל חבר בחיל סינסטרו מצויד בטבעת כוח צהובה, המשקפת את טבעות הכוח הירוקות של חיל הפקחים הירוקים. בין בני בריתו של סינסטרו נמנים פאראלקס, מונגול ואנטי-מוניטור שקם לתחיה. או אז, חיל סינסטרו פותח במתקפה כוללת על חיל הפקחים הירוקים ועל היקום כולו.
במהלך ההתקפה על כוכב הלכת אואה, מקום מושבם של שומרי היקום, חיל סינסטרו מצליח לגרום לאבדות רבות ולשחרר מכלאם את סופרבוי פריים ואת סייבורג סופרמן. קייל ריינר נשבה ומועבר לקווארד, היכן שסינסטרו מצליח להפריד את ריינר מישותו של הסימביוט איון, השוכן בגוף המארח שלו ביחסים הדדיים. בכך מאפשר לפאראלקס להשתלט עליו. האל ג'ורדן, ג'ון סטוארט וגאי גרדנר מנסים להציל את ריינר, אך הם עצמם נלכדים וג'ורדן מועבר ומתעמת מול סינסטרו ובני בריתו. ניסיון כושל להציל את ג'ורדן גורם לירידתם של חברי חיל הפקחים הירוקים ששרדו למחתרת ולהתפצל לשתי קבוצות. בשעה שקבוצה אחת שמה פעמיה להציל את ג'ורדן, אך נקלעת למארב, השנייה מצליחה להציל את איון השבוי. שתי הקבוצות מתאחדות ונמלטות מכוכב הלכת קווארד ומיקום האנטי-חומר. האל, ג'ון וגאי שבים לכדור הארץ להזהיר את ליגת הצדק מפני שובו של אנטי-מוניטור.
כאשר חיל סינסטרו רודף אחר חברי חיל הפקחים הירוקים לאורך הגלקסיה, שומרי היקום מחליטים לשכתב את החוק הראשון בספר של אואה - מכתביהם הקדושים ביותר - המאשר שימוש בכוח קטלני כנגד חיל סינסטרו. בנוסף, הם מסירים את האזכור לנבואה של "הלילה האפל ביותר", חרף התנגדותם הנמרצת של גאנטת וסאיד. הם מגרשים את גאנטת וסאיד מעל פני הכוכב. כשחברי החיל מתאספים באואה לקראת ההתקפה הממשמשת ובאה של חיל סינסטרו, חיל סינסטרו משתגר כולו יחד עם סוללת הכוח הראשית שלו לספינת המלחמה המאסיבית "עולם המלחמה", כשמטרתו היא כדור הארץ.
בהמשך הסיפור, שני הכוחות נלחמים זה בזה על פני כדור הארץ, וג'ורדן מציל את ריינר מידי פאראלקס לפני שזה נכלא בסוללת הכוח הראשית בידי גאנטת וסאיד. כשג'ון וגאי מגיעים, שומרי היקום מגלים בפניהם את הנבואה אודות "הלילה האפל ביותר", החוזה את עלייתם של חמישה חילות נוספים, כאשר לכל אחד צבע ורגש שונה בהתאם לספקטרום הרגשי. לאחר ביסוסם, תתרחש "מלחמת אור", שבסופה כל החילות יושמדו ויובילו ל"לילה האפל ביותר".
שומרי היקום מגיעים לכדור הארץ וממנים את סודאם יאט לאיון החדש. לאחר מאבק עיקש בעיר ניו יורק, חיל סינסטרו מובס לנוכח הכוח העצום שקם נגדו. אחד משומרי היקום מקריב את עצמו כדי לשלוח את סופרבוי-פריים ליקום מקביל, ואחת אחרת - סקאר - סובלת מפציעות אנושות בקרב נגד אנטי-מוניטור. ג'ורדן וריינר עוצרים ואוסרים את סינסטרו בקוסט סיטי. לאחר הקרב, שומרי היקום מחליטים להוציא לפועל את החוק השני. לאחר שהם מאמינים שהנבואה תתגשם, גאנטת וסאיד עוזבים לאחר שהם יוצרים טבעת כוח כחולה מתוך מטרה ליצור חיל משלהם, בהתבסס על רגש התקווה. אנטי-מוניטור, שהופצץ למרחק שנות אור לאורך היקום בשיאו של הקרב, מוצא עצמו בכוכב לכת אפל. הוא הופך בעזרת כוח מסתורי לסוללת כוח שחורה.
ביבליוגרפיה

| --- | --- |
 Green Lantern: Sinestro Corps Special #1  Green Lantern (vol. 4) #21  Green Lantern Corps (vol. 2) #14  Green Lantern (vol. 4) #22  Tales of the Sinestro Corps: Parallax vol. 1  Green Lantern Corps (vol. 2) #15  Green Lantern (vol. 4) #23  Green Lantern Corps (vol. 2) #16:  Tales of the Sinestro Corps: Cyborg Superman vol. 1  Green Lantern (vol. 4) #24  Green Lantern Corps (vol. 2) #17  Tales of the Sinestro Corps: Superman-Prime vol. 1  Green Lantern Corps (vol. 2) #18  Green Lantern (vol. 4) #25  Tales of the Sinestro Corps: Ion vol. 1  Green Lantern Corps (vol. 2) #19
הערות שוליים

↑  Sinestro Corps Conquers Retail, June 29th 2007
↑  Mayo Report: August 2007 Sales Analysis, John Mayo. October 4th 2007
↑  War of the Green Lanterns Proves It: Sinestro Is Darth Vader, Joshua Yehl, July 14th 2011
↑  Geoff Johns' Run on Green Lantern - Sinestro Corps War & Tales of the Sinestro Corps Review\Retrospective, September 5th 2009
סופרמן: מה קרה לאיש המחר?

| --- | --- |

כריכת האוגדן "סופרמן: מה קרה לאיש המחר?", אמנות מאת בריאן בולאנד.
 מידע קומיקס
 יוצר:  אלן מור קורט סוואן
 סוגה:  קרוסאובר 
 תקופת פרסום מקורית:  1986 – ספטמבר 1986 
 סינדיקציה:  DC קומיקס
 מסת"ב:  מסת"ב 1-56389-315-0
 ארץ מקור:  ארצות הברית 
 שפת המקור:  אנגלית 
 מוציא לאור:  DC קומיקס 
 מספר החוברות:  2
 
סופרמן: מה קרה לאיש המחר? (באנגלית: ?Superman: Whatever Happened to the Man of Tomorrow) הוא סיפור קומיקס משנת 1986 שפורסם בשני חלקים על ידי חברת DC Comics, ומתמקד בדמותו של גיבור-העל סופרמן. הסיפור נכתב על ידי הסופר הבריטי אלן מור בעזרתו של העורך הראשי הוותיק ג'וליוס שוורץ, ובאיוריהם של קורט סוואן, ג'ורג' פרז וקורט שפנברגר.
הסיפור היה סיפור דמיוני שמגולל את סיפורו האחרון של סופרמן מתור הכסף של הקומיקס ואת ההיסטוריה הארוכה שלו, שנכתבה מחדש בעקבות אירועי המשבר בעולמות האינסופיים, לפני הצגתו המודרנית בסדרה של ג'ון ביירן, איש הפלדה.
מור רצה שהעלילה שלו תכבד את ההיסטוריה הארוכה של הדמות ותשמש כסוף מושלם למיתולוגיה שלו. הסיפור הוא סיפור מסגרת על סיום הקריירה של סופרמן שמתרחש עשר שנים לאחר שסופרמן נראה לאחרונה, ואותו מספרת לויס ליין לכתב "הדיילי פלאנט". סיפורה כולל תקיפות אלימות רבות נגד סופרמן על ידי אויביו, הגילוי הציבורי של זהותו הסודית כקלארק קנט ומספר מקרי מוות של הקרובים אליו.
הסיפור צוטט כאחד הסיפורים הטובים ביותר של דמות סופרמן והמבקרים והקהל בוחרים בו לעיתים קרובות כאחד הקומיקסים הבלתי נשכחים שיצאו לאור אי פעם. הוא משמש כדוגמה כיצד יש לסגור המשכיות ארוכת שנים של דמות קומיקס. מורשת הסיפור נמשכה בסיפורים דומים שנכתבו כמחוות לו. שם הקומיקס הוא התייחסות לאחד הכינויים של סופרמן כאיש המחר ובהמשך שימש שוב כשמה של סדרת קומיקס נוספת של סופרמן, "סופרמן: איש המחר".
הפקה

עם סיום המשבר בעולמות האינסופיים, נסגרה ההמשכיות הבדיונית של תור הכסף שהחלה בשנות השישים. מאוקטובר עד דצמבר 1986 לא פורסמו כל ספרי הקומיקס הרגילים של סופרמן כדי לאפשר את פרסום המיני-סדרה "איש הפלדה", שתאתחל את המשכיותו של סופרמן.  העורך היוצא ג'וליוס שוורץ החליט "להעמיד פנים" ששני הגיליונות האחרונים של סופרמן ו-Action Comics היו שני הגיליונות האחרונים שהיו אי פעם.
בתחילה, שוורץ רצה שיוצרו של סופרמן ג'רי סיגל יכתוב את הסיפור כדרך לסיים עם הדמות; עם זאת, סיגל לא הצליח לעשות זאת בגלל מגבלות חוקיות, והבקשה לכתיבת הסיפור האחרון נעשתה לסופר הבריטי אלן מור, שעזר בפיתוח דמותו של היצור מן הביצה. מור בחן את ההיסטוריה הענפה של סופרמן ויצר מפת דרכים שתשלים את הסיפורים והדמויות. כדי לאייר את הסיפור, שוורץ בחר באמן סופרמן ותיק קורט סוואן, שצייר את הדמות בפרסומים שונים מאז סופרמן מספר 51 בשנת 1948.
עלילה

הסיפור פורסם במקור בחוברות Superman #423 ו-Action Comics #583, שניהם מספטמבר 1986. המחצית הראשונה של הסיפור צוינה כ"גיליון אחרון היסטורי" של הקומיקס, מכיוון שכותרת הגיליונות הבאים הייתה "הרפתקאותיו של סופרמן " #424.
עלילה > חלק ראשון: Superman #423

סיפור המסגרת של מה שקרה לאיש המחר? הוא סיפורו של כתב הדיילי פלאנט טים קריין בעתיד של שנת 1997, המבקר את כתבת העיתון לשעבר לויס ליין-אליוט, בתקווה שהיא, בתור האדם האחרון שראה את סופרמן בחיים, יכולה לשפוך קצת אור על תעלומת היעלמותו של איש הפלדה עשר שנים קודם לכן. רוב הסיפור מסופר בפלאשבק, כאשר לויס מספרת לקריין את סיפור ימיו האחרונים של סופרמן.
עשר שנים לפני כן התקיימה תקופה של שלום יחסי לאחר שרוב אויביו של סופרמן מתו או נעלמו. הציבור מאמין כי ברייניאק נהרס שנתיים קודם לכן, לקס לות'ר ירד למחתרת והטפיל וטרה-מן הרגו זה את זה. בינתיים סופרגירל נפטרה לאחרונה.
כשחזר ממסע ממשלתי בחלל, סופרמן מתאחד עם אויבו הוותיק ביזארו - דמות לא מזיקה האומרת את ההפך מכוונתה, שמשנה את אופן הפעולה שלה כדי להפוך ל"כפיל לא מושלם מושלם" של סופרמן. הוא עושה זאת על ידי השמדתו של עולם ביזארו במכוון (כאשר במקור כוכב קריפטון של סופרמן נהרס בתאונה), מגיע לכדור הארץ בבגרותו (כאשר במקור סופרמן נשלח לכדור הארץ כתינוק), יוצא למסע הרג (כאשר במקור סופרמן אף פעם לא הורג) ואז מתאבד, באמצעות חשיפה לקריפטונייט כחול (מכיוון שסופרמן היה למעשה בחיים, היגיונו המעוות של ביזארו תרגם זאת לצורך להיות מת כדי להיות "הכפיל הלא מושלם המושלם"). מילותיו האחרונות היו, "שלום, סופרמן, שלום." כהות כוונות זאת ממשיכה כאשר שני אויבים מעברו, טוימן וקונדס, לומדים את הזהות הסודית של סופרמן מפיט רוס, אותו עינו ורצחו, ובמהלך מהדורת החדשות בטלוויזיה בשידור חי, ה-"Fearsome Funsters" תוקפים וחושפים את זהותו הסודית של קלארק קנט כסופרמן לעולם.
לקס לות'ר מחפש בשממת שלג לא מזוהה אחר שרידי ברייניאק, שככל הנראה נהרג כאשר חלליתו האורגנית התרסקה (כפי שסופר בחוברת Action Comics #545) ומוצא את ראשו הלא פעיל לכאורה שלו, טוען שהוא מתכוון לפרקו כדי ללמוד את הטכנולוגיה שלו. עם זאת, הוא מפעיל בשוגג את הראש, שזז במהירות להשתלט על גופו, מוחו ותפקודו המוטורי של לות'ר עצמו. מתוך כוונה לנקום את תבוסתו בידי סופרמן, ברייניאק, כעת בשליטה מלאה על לות'ר, בונה ספינה חדשה ולוקח את המאבק בסופרמן באופן אישי. לאורך הדרך הוא עוצר לאסוף את איש הקריפטונייט, שגם הוא נאלץ לחפש ולהשמיד את סופרמן.
לאחר שהציל את צוות "הדיילי פלאנט" מהתקפה של צבא מטאלו, סופרמן לוקח את חבריו הקרובים (כולל לויס, ג'ימי אולסן, לאנה לאנג ופרי וייט ואשתו אליס) למבצר הבדידות כדי להבטיח את שלומם. קריפטו הכלב מצטרף אליהם, לאחר שחזר מהחלל הרחוק. ברגע זה לגיון גיבורי-העל קופץ לבקרם מהמאה ה-30 ומביא עמו את סופרגירל שמוקדם יותר בחייה ביקרה בעתיד. הלגיון מעניק לסופרמן מתנה, גביע שלו המחזיק במקרן אזור הפנטום וכתובת "שעתו הרמה". סופרמן חושש שהלגיון מבקר כעת כדי לחלוק כבוד אחרון לפני מותו.
מהדורות אסופות

הסיפור הודפס במקור בשנת 1997 בכריכה רכה. בשנת 2006, DC שלפה את המהדורה המקורית מהשוק והכניסה אותו, יחד עם באטמן: הבדיחה ההורגת, למהדורה מתוקנת של Across the Universe: The Stories of Alan Moore (שנקרא כעת: DC Universe: The Stories of Alan Moore). ההדפסה הראשונית של אוסף זה השמיטה את המבוא בתחילת הסיפור, ותוקנה בהדפסות הבאות.
בשנת 2009 פרסמה DC Comics מחדש את הסיפור ככריכה קשה עצמאית. הגרסה החדשה אספה את הסיפור המקורי כמו גם חומר סופרמן נוסף של אלן מור Superman Annual #11 (הכולל את הסיפור הקלאסי "לאיש שיש לו הכל") ו-DC Comics Presents #85, הכולל ציוות של סופרמן והיצור מן הביצה.
Superman: "Whatever Happened to the Man of Tomorrow?" (trade paperback, 47 pages, 1997, DC, ISBN 1-56389-315-0)
DC Universe: The Stories of Alan Moore (trade paperback, 2006, Titan ISBN 1-84576-257-6 DC ISBN 1-4012-0927-0)
Superman: Whatever Happened to the Man of Tomorrow? Deluxe Edition Hardcover trade paperback. Released on July 8, 2009.
ביקורות

הסוף של מה קרה לאיש המחר? ידוע כאחד הרגעים הזכורים ביותר בתולדות DC קומיקס, ואחד "הסיפורים הדמיוניים" הזכורים ביותר. רגעי מותם של ביזארו וקריפטו נחשבים לכמה מהרגעים הטובים ביותר בהיסטוריית הקומיקס, בעוד שהעלילה בכללי נחשבת לאחת הטובות ביותר של מור.
הסיפור זכה בדרך כלל לביקורת חיובית, הבלוג Girls Gone Geek תיאר את הסיפור: "פעמים נוגע ללב, פעמים מנקר ופעמים מבדר" ו"קריאה נהדרת, בין שאתה חובב מושבע או שחקן מזדמן שרק מכיר את היסודות של סופרמן" ו"רמת העוצמה שהשיג מור נדירה בהיסטוריה - מכיוון שהמדיום בדרך כלל לא מאפשר להשיג אותה". הצבעה פומבית של המשתמשים באתר "Comic Book Resources" הגדירה אותה העלילה הטובה ביותר בקומיקס בכל הזמנים.
סופרי סופרמן רבים שעבדו עם הדמות לאחר הסיפור מציינים אותו כחביב עליהם בתולדות סופרמן. ג'יי מייקל סטרזינסקי, שטען כי אם יכול היה לכתוב דמות אחת בלבד עד סוף חייו יהיה זה סופרמן, כינה את הסיפור סיפור הסופרמן הגדול ביותר אי פעם. סקוט סניידר גם טען שהסיפור הוא בין המועדפים עליו, ואילו ג'ורג' פרז טען שאף על פי שהוא רק המאייר בסיפור, היה זה אחד הרגעים הטובים בקריירה שלו.
מורשת

אלן מור ביקר בשנית חלק רב מנושאי הסיפור בספר הקומיקס Supreme, שנוצר במקור על ידי רוב ליפילד כחיקוי של סופרמן במהלך 1990. לאחר שסדרת הדגל של סופרמן אותחלה על ידי ג'ון ביירן, מור החליט לעבוד עם Supreme על רבים ממה שלדעתו היו מרכיבי הליבה של סופרמן.
שם סיפור הקומיקס מ-2009 "באטמן: מה קרה לצלבן בגלימה?" מאת ניל גיימן הוא אזכור לסיפור, הסופר גראנט מוריסון הציב באותה תקופה רבים ממרכיבי עידן הכסף בהיסטוריה של באטמן חזרה להמשכיות. ובדומה ל"מה שקרה לאיש המחר?", היה צריך להיות שינוי בסטטוס קוו של חוברות באטמן, שם ככל הנראה נהרג באטמן המקורי, ברוס ויין, והוחלף על ידי דיק גרייסון. סיפורו של גיימן נועד לשמש אזכור לבאטמן המקורי ונכתב על הלווייתו של באטמן. בדומה לסיפור של סופרמן, סיפורו של באטמן הופיע בשתי חוברות באטמן הראשיות באותה תקופה, ופורסם כחודש לפני הפסקה קצרה של כל כותרות באטמן לצורך פרסום המיני-סדרה באטמן: הקרב על הברדס.
הופעות אחרות

בסדרת הקומיקס "סופרמן/באטמן" מופיע סופרמן מבוגר מציר זמן עתידי לבוש באותה התחפושת שלבש סופרמן בקץ הממלכה. בשנת 2005, ברגעי הסיום של קשת הסיפור "כוח מוחלט" בסופרמן/באטמן ובהתערבות מטרון, סופרמן העתידי מצליח לשנות את זרם הזמן ובעזרתו, הוא הופך לג'ורדן אליוט ומוכן לחיות באושר ועושר.
באטמן: ליל כל הקדושים הארוך

| --- | --- |

כריכת האוגדן Batman: The Long Halloween, אמנות מאת טים סייל.
 מידע קומיקס
 יוצר:  ג'ף לואב (כתיבה) טים סייל (איור)
 סוגה:  גיבור-על
 תקופת פרסום מקורית:  דצמבר 1996 – דצמבר 1997 (כשנה)
 סינדיקציה:  DC קומיקס
 מסת"ב:  מסת"ב 1-4012-1282-4
 ארץ מקור:  ארצות הברית 
 שפת המקור:  אנגלית 
 מוציא לאור:  DC קומיקס 
 מספר החוברות:  13
 
באטמן: ליל כל הקדושים הארוך (באנגלית: Batman: The Long Halloween) היא מיני-סדרה בת 13 חוברות בכתיבתו של ג'ף לוב ובאיורו של טים סייל אשר הופיעה בחוברות הקומיקס באטמן ופורסמה בין דצמבר 1996 לדצמבר 1997 על ידי חברת DC קומיקס. המיני סדרה הושפעה על ידי שלוש חוברות ספיישל שפורסמו בכותרי "באטמן: אגדות האביר האפל". הצלחת המיני-סדרה הובילה את לוב וסייל לפרסם את ההמשכים "באטמן: ניצחון אפל" ו"קאטוומן ברומא".
עלילת המיני-סדרה מתרחשת במהלך שנותיו הראשונות של באטמן כלוחם בפשע, כאשר רוצח מסתורי בשם הולידיי ("יום חג") הורג אנשים בעת חגים, אחד בכל חודש. באטמן חוקר את המקרה יחד עם המפקח גורדון והתובע המחוזי הארווי דנט מתוך מטרה למצוא את הרוצח בטרם יגבה את קורבנו הבא. מאורעות הסיפור מקושרים גם לנסיבות הפיכתו של דנט לדו-פרצוף.
מבחינת המשכיות, העלילה ממשיכה את עלילת "באטמן: שנה ראשונה". במהלכה, גלריית הנבלים של באטמן הופכת מחבורת גנגסטרים פשוטה לקבוצת נבלי-על. כמו כן, היא מביאה את סיפור מקורו של דו-פרצוף.
"ליל כל הקדושים הארוך" היה לאחד משלושת הקומיקסים שהשפיעו על יצירת סרט הלייב אקשן "באטמן מתחיל" משנת 2005. בנוסף, סרט ההמשך "האביר האפל" לקח מספר אלמנטים מהסיפור, גם הוא שימש כהשראה עבור הסרט "באטמן" בבימויו של מאט ריבס שיצא לאקרנים בשנת 2022. כמו כן, עובד לסרט אנימציה בשני חלקים: באטמן: ליל כל הקדושים הארוך - חלק 1 ובאטמן: ליל כל הקדושים הארוך - חלק 2, שיצאו במהלך קיץ 2021.
ביקורת

הדיעה הרווחת לגבי "ליל כל הקדושים הארוך" הייתה בעיקרה חיובית. הילרי גולדשטיין מ-IGN שיבחה את סיפורו של לוב באומרה כי "זוהי כתיבה מהוקצעת, אינטליגנטית וסוחפת שאינה בוגדת באופיין של הדמויות". נוסף על כך היא מוסיפה ש"הוא משלב בין חייהם של ברוס ויין ובאטמן ומדגים בצורה גאונית את קשר האחווה בין באטמן, גורדון והתובע המחוזי דנט". בנוסף, גולדשטיין כללה את הסיפור במקום הרביעי ברשימת 25 הרומנים הגרפים הגדולים של באטמן.
חנות הספרים "Forbidden Planet" מיקמה את האוגדן במקום ה-44 ברשימת 50 הרומנים הגרפיים הטובים ביותר שלה.
הערות שוליים

↑  Batman: The Long Halloween Review, Hilary Goldstein, June 1st 2005
↑  The 25 Greatest Batman Graphic Novels
↑  50 Best Of The Best Graphic Novels, forbiddenplanet.com
ניק בגיץ'

ניקולס "ניק" ג'וזף בגיץ' האב (באנגלית: Nicholas Joseph Begich Sr; נולד ב-6 באפריל 1932 – נעלם ב-16 באוקטובר 1972) היה פוליטיקאי אמריקאי שכיהן כחבר בבית הנבחרים של ארצות הברית מטעם מדינת אלסקה שנהרג בתאונת מטוס, ככל הנראה לאחר שמטוסו נעלם בעת טיסה פנימית שהמריאה בנמל התעופה של אנקורג' והייתה אמורה לנחות בבירת אלסקה, ג'ונו. גופתו של בגיץ' לא נמצאה מעולם.
ביוגרפיה

בגיץ' נולד וגדל בעיירה אבלת' (אנ') שבמינסוטה. אביו ג'ון בגיץ' נולד באודבינה שבקרואטיה, גם אמו אנה הייתה ממוצא קרואטי. את התואר הראשון שלו עשה בגיץ' באוניברסיטת סנט קלאווד סייט ב-1952. את התואר השני שלו הוא עשה שנתיים לאחר מכן באוניברסיטת מינסוטה. בנוסף לכך הוא עשה מספר קורסים באוניברסיטת קולורדו ואוניברסיטת דקוטה הצפונית.
לאחר שסיים את הלימודים האקדמיים שלו עבד בגיץ' כיועץ הדרכה בבתי ספר בעיר אנקורג' שבאלסקה, עם חלוף הזמן הוא גם היה מנהל צוות הסטודנטים של מערכת בתי הספר בעיר. ב-1962 נבחר בגיץ' לכהן כסנאטור בסנאט של אלסקה (אנ'), הוא כיהן שם כסנאטור לאורך כ-8 שנים ובמקביל גם לימד מדעי המדינה באוניברסיטת אלסקה באנקורג.
ב-1968 התמודד בגיץ' על המושב היחיד שמייצג את אלסקה בבית הנבחרים, אך לבסוך הפסיד לנציג הרפובלקיני המכהן, הווארד פולוק.
שנתיים לאחר שנכשל התמודד בגיץ' שנית, הפעם הוא ניצח בבחירות והביס את המועמד הרפובליקני, הבנקאי פרנק מרקאוסקי, שלימים יבחר למושל אלסקה ולסנאטור מטעמה.
ב-1972, במהלך בחירות נוספות בהם התמודד התחרה במועמד הרפובליקני דון יאנג.
ביוגרפיה > היעלמותו והמאמצים למציאתו

ב-16 באוקטובר של אותה שנה, בעיצומו של מרוץ הבחירות עלה בגיץ' יחד עם מנהיג הרוב הדמוקרטי בסנאט, הייל בוגס וכן עוד כ-2 גברים נוספים על מטוס ססנה מדגם 310, שלושה מהן (הרביעי היה הטייס) התכוונו לקחת חלק בקמפיין גיוס התרומות של בגיץ', במהלך הטיסה שהמריאה באנקורג' והייתה אמורה לנחות בבירת אלסקה, ג'ונו, נעלם המטוס ואיתו נעלמו כל ארבעת הנוסעים.
לאחר שנודע על היעלומתם של הארבעה הוזנקו מספר מטוסי חיפוש והצלה מטעם משמר החופים האמריקאי. גם הצי, חיל האוויר וצבא ארצות הברית מספר אזרחים ששיתפו פעלו הובאו לאזור על מנת לחפש עקבות של ארבעת הגברים או שרידים ממטוס הססנה ששימש אותם, לאחר כ-39 ימים בהם לא נמצא בדל של ראיות לגבי מקום הימצאם הוחלט להפסיק את החיפוש האווירי. נכון לפברואר 2021 לא נמצא המטוס ואף אחד מארבעת יושביו. כולם הוכרזו כמתים ב-29 בדצמבר 1972.
ביוגרפיה > אחרית דבר

המטוס היה מחויב על פי חוק לשאת משואת איכון אלחוטית למקרה חירום, שהייתה אמורה לסייע באיתור שרידי המטוס. במהלך החקירה התגלה שמכשיר האיכון שהיה אמור להיות על גבי המטוס נמצא במטוס אחר. עד ראייה העיד שראה בתיקו של טייס המטוס שנעלם מכשיר דומה למכשיר האיכון.
ב-1972 שונה שמו של בניין המגורים היחיד בעיירה וויטייר שבאלסקה (אנ') למגדלי בגיץ', פסגה הררית באלסקה גם כן קיבלה את שמו של בגיץ'.
בנובמבר 2015 פרסם העיתונאי, ג'ון וולצ'אק (אנ') ידיעה ב"סיאטל וויקלי" אודות הפרשה, וולצ'אק חקר את תאונת המטוס ואת האירועים שקרו לאחר מכן כבר מ-2012. מטרתו של וולצא'ק הייתה לקבוע את גורל הטיסה שהובילה את בגיץ' למותו, ב-2020 פרסם וולצאק' את ממצאיו בפודקאסט ששידר ב-2020. הפודקטסט נקרא "נעלם באלסקה".
ביוגרפיה > חיים אישיים

לבגיץ' היו שישה ילדים.
הערות שוליים

↑  Thomas Merton, Thomas Merton in Alaska: Prelude to the Asian Journal; the Conferences, Journals and Letters, 1988, page 64.
↑  Northwest Digital Archives, Guide to the Nick Begich Papers, 1960-1973: Biographical Note, retrieved June 2, 2014.
↑  Begich, Tom. (2006-04-30). "Tom Begich: Politics first – Part of growing up in a political family with a man who was a workaholic was I didn't know my father". אורכב מ-המקור ב-30 בינואר 2008. נבדק ב-21 בנובמבר 2008. {{cite web}}:  (עזרה) Interviewed by Judy Ferguson. Anchorage Daily News; retrieved on 2007-04-04.

 Tom Begich says of his father, "Until I was nearly 12, I grew up with a man who was a legend, the son of Croatian immigrants, but who disappeared October 16, 1972, into the clouds."
↑  Begich family profile(הקישור אינו פעיל), freepages.genealogy.rootsweb.ancestry.com; accessed January 3, 2016.
↑  "About Nick Begich – Nick Begich Scholarship Fund" (באנגלית אמריקאית). נבדק ב-23 ביוני 2020. {{cite web}}:  (עזרה)
↑  Stephen M. Brent, Research Institute of Alaska, Inc., The Alaska Survey and Report, 1970-1971, Volume 2, 1970, page 245.
↑  Dunham, Mike (11 בינואר 2011). "Howard Pollock, Alaska's 2nd congressman, dies in California". Alaska Dispatch News. נבדק ב-12 במאי 2015. {{cite news}}:  (עזרה)
↑  "Hale Boggs — Missing in Alaska". Famous Missing Aircraft. Check-Six. נבדק ב-15 באפריל 2007. {{cite web}}:  (עזרה)
↑  Anderson, Rick (3 בנובמבר 2015). "In 1972, Two U.S Representatives Boarded a Plane and Disappeared. What Happened?". Seattle Weekly. Seattle, WA. אורכב מ-המקור ב-2018-08-06. נבדק ב-2021-02-07. {{cite news}}:  (עזרה)
↑  Brean, Henry. "New podcast explores Alaskan mystery with Tucson twist". Arizona Daily Star (באנגלית). נבדק ב-2020-07-23.
↑  "New Podcast 'Missing In Alaska' Takes On 50-Year-Old Mysterious Plane Disappearance". Insideradio.com (באנגלית). נבדק ב-2020-07-23.
| --- | --- |
בקרת זהויות :  GND: 1158935137  ISNI: 0000 0004 5673 6228  LCCN: no2015140327  NARA: 10573219  US Congress: B000315  VIAF: 407144783036673482117   WorldCat (עם VIAF): 407144783036673482117
מפלגת CARC

| --- | --- |

 מדינה:  איטליה 
 שם רשמי:  Partito dei Comitati di Appoggio alla Resistenza per il Comunismo
 מזכיר כללי:  פיאטרו ואנגלי
 תקופת הפעילות:  22 בנובמבר 1992 – הווה (32 שנים) 
 אפיון:  שמאל רדיקלי
 אידאולוגיות:  קומוניזם  מרקסיזם-לניניזם  אנטי-רוויזיוניזם  מאואיזם  נאו-סטאליניזם
 אותיות:  CARC
 מטה:  ויה טנרו 7 (Via Tanaro 7), מילאן
 צבעים רשמיים:  אדום, צהוב
 
 carc.it
 
מפלגת CARC (באיטלקית: Partito dei CARC) היא מפלגת שמאל רדיקלית באיטליה. CARC הוא ראשי התיבות ל-"Comitati di Appoggio alla Resistenza per il Comunismo" (בעברית: ועדות התמיכה במאבק לקומוניזם).